Khan al-Umdan

Khan al-Umdan (Arabic: خان العمدان: "Caravanserai of the Pillars" anaa "Inn of the Columns", dem sanso know as Khán-i-ʻAvámid) be de largest den best preserved caravanserai insyd Acre, Israel. E dey locate insyd de Old City of Acre, e be one of de prominent projects dem construct during de rule of Ahmed Jezzar Pasha insyd Galilee, under de Ottoman era. History Ottoman period E be one of four Khans insyd Acre, na dem build Khan al-Umdan insyd 1784 on de place of de Royal Customs house of de Kingdom of Jerusalem. Secof ein plethora of columns na dem name de khan Khan al-Umdan wich dey mean "Inn of the Columns" anaa "Caravanserai of Pillars". E dey incorporate forty columns dem make of granite wey dem take from Caesarea, Atlit den de ruins of Crusader monuments insyd Acre einself. Secof ein proximity to de port, Khan al-Umdan thru out ein history be an important trading spot. Merchants wey dey arrive at Acre use de khan as a warehouse while de second floor function as a hostel. Camel caravans once bring produce den grain from Galilean villages to de city ein markets den port. De khan later gain importance to de Baháʼí Faith (as de Khán-i-'Avámid) as na e be de site wer Baha'ullah use to receive guests, den later de site for a Baháʼí school. Insyd 1906 dem add a clock tower adjacent to de main entrance to de khan to commemorate de silver jubilee of de rule of Ottoman sultan Abd al-Hamid II. E be similar to de Jaffa Clock Tower, a building dem dedicate to de same purpose, along plus five more towers insyd Ottoman Palestine (insyd Jerusalem, Haifa, Safed, Nablus, den possibly Nazareth) den over a hundred across de entire empire. Modern era Insyd 2001 Khan al-Umdan, togeda plus de rest of Acre ein old city, dem designate as a World Heritage Site. Insyd 2004 dem feature Khan al-Umdan (Hebrew: ח'אן אל עומדאן) on a stamp of Israel worth 1.3 sheqels. Nowadays, de khan be a major tourist attraction open all hours of de day wey dem use as an open-air stage during festivals insyd de city, such as de theater festival of Acre during de month of October. References Bibliography Dumper, Michael; Stanley, Bruce E. (2006). Cities of the Middle East and North Africa: a historical encyclopedia (Illustrated ed.). ABC-CLIO. ISBN 9781576079195. Vilnay, Zev (1963). The Holy Land in old prints and maps (2nd ed.). R. Mass. External links